**Phan Thị Kim Phúc** (s. 2. huhtikuuta 1963 Long An, Vietnam) nousi maailman tietoisuuteen valokuvasta, jonka otti Associated Press (AP) -valokuvaaja Huỳnh Công Út (tunnetaan ammattinimellä Nick Ut) 8. kesäkuuta 1972 Trảng Bàngin kylässä, Vietnamissa. Kuvassa noin yhdeksänvuotias, selästä pahoin palanut alaston tyttö (Kim Phúc) juoksee muiden lasten tapaan kohti kameraa, paeten Etelä-Vietnamin joukkojen harhaan osunutta napalm-hyökkäystä.

Nick Ut toimitti Kim Phúcin sairaalaan Saigonissa, jossa hänen vakavia kolmannen asteen palovammojaan hoidettiin 14 kuukautta ennen hänen kotiutustaan. Tuona aikana hän kävi läpi 17 leikkausta. Ensimmäiset ihonsiirtoleikkaukset suoritti suomalainen plastiikkakirurgi Aarne Rintala (1926–2014), joka kertoo näistä tapahtumista muistelmissaan. Kim Phúcin vammat tuottivat hänelle elinikäistä kipua, ja hänen arpiaan hoidettiin vielä vuonna 2022. 

Nick Utin ottama valokuva voitti aikanaan Pulitzerin palkinnon ja World Press Photon palkinnon vuoden lehtikuvasta.

Vuonna 1992 Kim Phúc ja hänen tuore aviomiehensä Bùi Huy Toàn hakivat poliittista turvapaikkaa Kanadasta, joka heille myös myönnettiin. Pariskunnalla on kaksi lasta.

Vuonna 1997 perustettiin hänen nimeään kantava yleishyödyllinen The Kim Foundation International -säätiö, jonka tavoitteena on tukea kansainvälisiä järjestöjä, jotka tarjoavat lääketieteellistä apua sotien ja terrorismin lapsiuhreille. 10. marraskuuta 1997 Kim Phúc nimitettiin Unescon hyvän tahdon lähettilääksi. Kim Phúcin elämäkerta julkaistiin 1999 nimellä *The Girl in the Picture: the Story of Kim Phuc, the Photograph and the Vietnam War* (suomeksi *Tyttö kuvassa: Kim Phucin tarina*). Kirjoittajana oli Denise Chong.

Kunnianosoitukset
-----------------

* Oikeustieteen kunniatohtori (York University, Toronto, Ontario, Kanada), 22.10.2004
* Oikeustieteen kunniatohtori (Queen’s University, Kingston, Ontario, Kanada), 27.10.2005
* Oikeustieteen kunniatohtori (University of Lethbridge, Lethbridge, Alberta, Kanada), 2.6.2011
* Order of Ontario, 2004

Lähteet
-------

1. ↑  The photo that changed the course of a war  10.6.2012. The Hindu. Viitattu 7.12.2012.
2. ↑  Picture power: Vietnam napalm attack  9.5.2005. BBC News. Viitattu 7.12.2012.
3. ↑  Sirpa Asko-Seljavaara, Hannu Salo, Jorma Rautio: Aarne Rintala 1926–2014. Kirurgi hoiti napalmin polttaman tytön.  *Helsingin Sanomat*, 5.10.2014, s. C 33. Artikkelin verkkoversio. Viitattu 28.11.2014.
4. ↑  Aarne Rintala: *Työtä ja kaskuja: plastiikkakirurgi muistelee*. Lieto: Finnreklama, 2004.
5. ↑  Cristian Benavides • •: ‘Napalm Girl' From Iconic Vietnam Photo Receives Burn Treatment in Miami *NBC 6 South Florida*. Viitattu 21.7.2022. (englanniksi)
6. ↑  ‘Napalm girl’ Phan Thi Kim Phuc receives final burn treatment after 50 years *the Guardian*.  1.7.2022. Viitattu 21.7.2022. (englanniksi)
7. ↑  Nimetön: Huynh Cong Ut of Associated Press *www.pulitzer.org*. Viitattu 21.7.2022. (englanniksi)
8. ↑  1973 Nick Ut WY | World Press Photo *www.worldpressphoto.org*. Viitattu 21.7.2022.

Aiheesta muualla
----------------

* The Kim Foundation International
* Vietnamissa ikoniseen valokuvaan tallentunut "napalmtyttö" kävi läpi viimeisen hoitokertansa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Muut | 
* IdRef
	+ 2

 |

 |